CELEX: 52021DP0270
Language: el
Date: 2021-06-08 00:00:00
Title: Απόφαση του Ευρωπαϊκού Κοινοβουλίου περί μη διατύπωσης αντίρρησης στον κατ’ εξουσιοδότηση κανονισμό της Επιτροπής, της 6ης Μαΐου 2021, για την παράταση της μεταβατικής περιόδου που αναφέρεται στο άρθρο 89 παράγραφος 1 πρώτο εδάφιο του κανονισμού (EE) αριθ. 648/2012 του Ευρωπαϊκού Κοινοβουλίου και του Συμβουλίου (C(2021)3114 — 2021/2680(DEA))

8.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 67/183
            
         
      P9_TA(2021)0270
      Απόφαση περί μη διατύπωσης αντίρρησης σε κατ’ εξουσιοδότηση πράξη: παράταση της μεταβατικής περιόδου που αναφέρεται στο άρθρο 89 παράγραφος 1 πρώτο εδάφιο του κανονισμού (EE) αριθ. 648/2012
      Απόφαση του Ευρωπαϊκού Κοινοβουλίου περί μη διατύπωσης αντίρρησης στον κατ’ εξουσιοδότηση κανονισμό της Επιτροπής, της 6ης Μαΐου 2021, για την παράταση της μεταβατικής περιόδου που αναφέρεται στο άρθρο 89 παράγραφος 1 πρώτο εδάφιο του κανονισμού (EE) αριθ. 648/2012 του Ευρωπαϊκού Κοινοβουλίου και του Συμβουλίου (C(2021)3114 — 2021/2680(DEA))
      (2022/C 67/28)
      
         Το Ευρωπαϊκό Κοινοβούλιο,
      
                  —
               
               
                  έχοντας υπόψη τον κατ’ εξουσιοδότηση κανονισμό της Επιτροπής (C(2021)3114),
               
            
                  —
               
               
                  έχοντας υπόψη την με ημερομηνία 12 Μαΐου 2021 επιστολή της Επιτροπής διά της οποίας του ζητείται να δηλώσει ότι δεν θα διατυπώσει αντίρρηση στον κατ’ εξουσιοδότηση κανονισμό,
               
            
                  —
               
               
                  έχοντας υπόψη την με ημερομηνία 3 Ιουνίου 2021 επιστολή της Επιτροπής Οικονομικής και Νομισματικής Πολιτικής προς τον πρόεδρο της Διάσκεψης των Προέδρων των Επιτροπών,
               
            
                  —
               
               
                  έχοντας υπόψη το άρθρο 290 της Συνθήκης για τη λειτουργία της Ευρωπαϊκής Ένωσης,
               
            
                  —
               
               
                  έχοντας υπόψη τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών (1), και ιδίως το άρθρο 85 παράγραφος 2 και το άρθρο 82 παράγραφος 6 αυτού,
               
            
                  —
               
               
                  έχοντας υπόψη το άρθρο 111 παράγραφος 6 του Κανονισμού του,
               
            
                  —
               
               
                  έχοντας υπόψη τη σύσταση απόφασης της Επιτροπής Οικονομικής και Νομισματικής Πολιτικής,
               
            
                  —
               
               
                  έχοντας υπόψη ότι δεν διατυπώθηκαν αντιρρήσεις εντός της προθεσμίας που ορίζεται στο άρθρο 111 παράγραφος 6 τρίτη και τέταρτη περίπτωση του Κανονισμού του, η οποία έληξε στις 8 Ιουνίου 2021,
               
            
                  Α.
               
               
                  λαμβάνοντας υπόψη ότι το άρθρο 89 παράγραφος 1 του κανονισμού (ΕΕ) αριθ. 648/2012 ορίζει ότι, για μεταβατική περίοδο έως τις 18 Ιουνίου 2021, η υποχρέωση εκκαθάρισης που αναφέρεται στο άρθρο 4 του εν λόγω κανονισμού δεν εφαρμόζεται στις συμβάσεις εξωχρηματιστηριακών παραγώγων για τις οποίες μπορεί να μετρηθεί αντικειμενικά ότι μειώνουν τους επενδυτικούς κινδύνους που συνδέονται άμεσα με την χρηματοοικονομική φερεγγυότητα των μηχανισμών συνταξιοδοτικών καθεστώτων (PSAs), και στις οντότητες που έχουν συσταθεί για να παρέχουν αποζημίωση σε μέλη των PSAs σε περίπτωση αδυναμίας πληρωμής· λαμβάνοντας υπόψη ότι η εν λόγω μεταβατική περίοδος θεσπίστηκε για να αποφευχθούν οι δυσμενείς συνέπειες των κεντρικά εκκαθαριζόμενων συμβάσεων παραγώγων επί των συνταξιοδοτικών παροχών των μελλοντικών συνταξιούχων και για να δοθεί χρόνος για την ανάπτυξη βιώσιμων τεχνικών λύσεων για τη μεταφορά από τους PSAs χρηματικών και μη χρηματικών ασφαλειών, ως περιθωρίων διαφορών αποτίμησης·
               
            
                  Β.
               
               
                  λαμβάνοντας υπόψη ότι το άρθρο 85 παράγραφος 2 τρίτο εδάφιο του κανονισμού (ΕΕ) αριθ. 648/2012 εξουσιοδοτεί την Επιτροπή να παρατείνει την εν λόγω μεταβατική περίοδο δύο φορές, για ένα έτος κάθε φορά, εφόσον διαπιστώσει ότι δεν έχει αναπτυχθεί βιώσιμη τεχνική λύση και ότι οι δυσμενείς συνέπειες των κεντρικά εκκαθαριζόμενων συμβάσεων παραγώγων επί των συνταξιοδοτικών παροχών των μελλοντικών συνταξιούχων παραμένουν αμετάβλητες·
               
            
                  Γ.
               
               
                  λαμβάνοντας υπόψη ότι η Ευρωπαϊκή Αρχή Κινητών Αξιών και Αγορών (ESMA) συνέστησε στην Επιτροπή, στην έκθεσή της του Δεκεμβρίου 2020, να παρατείνει την εξαίρεση κατά ένα έτος, παρέχοντας έτσι στους κεντρικούς αντισυμβαλλομένους πρόσθετο χρόνο για να βελτιώσουν τα μοντέλα πρόσβασής τους, ώστε να καταστούν ευρύτερα διαθέσιμα στους PSAs και, ταυτόχρονα, να αποφευχθεί η θέσπιση υποχρέωσης εκκαθάρισης για τους PSAs στο πλαίσιο της δυναμικής της αγοράς την επαύριο της COVID-19·
               
            
                  Δ.
               
               
                  λαμβάνοντας υπόψη ότι η Επιτροπή, συνεκτιμώντας την έκθεση της ESMA, κρίνει ότι είναι πράγματι αναγκαίο να παραταθεί η μεταβατική περίοδος για ένα έτος, ώστε να μπορέσουν οι προτεινόμενες λύσεις να ωριμάσουν και να βελτιωθούν περαιτέρω·
               
            
                  Ε.
               
               
                  λαμβάνοντας υπόψη ότι, ως εκ τούτου, η Επιτροπή ενέκρινε τον κατ’ εξουσιοδότηση κανονισμό με τον οποίο παρατείνεται η μεταβατική περίοδος έως τις 18 Ιουνίου 2022·
               
            
                  ΣΤ.
               
               
                  λαμβάνοντας υπόψη ότι ο κατ’ εξουσιοδότηση κανονισμός θα πρέπει να τεθεί σε ισχύ επειγόντως προκειμένου να παράσχει στους ενωσιακούς PSAs τη βεβαιότητα που χρειάζονται σε σχέση με την εξαίρεση από την κεντρικής εκκαθάρισης·
               
            
               
                  1.
               
               
                  δηλώνει ότι δεν διατυπώνει αντίρρηση στον κατ’ εξουσιοδότηση κανονισμό·
               
            
               
                  2.
               
               
                  αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.
               
            
         (1)  ΕΕ L 201 της 27.7.2012, σ. 1.